
O personalitate pe nedrept trecută în uitare - Avocat, doctor în drept, 
deputat, ministru, Aurel Vlad. | ACTUALITATE 


Despre destinele unor de seamă precum și cel al lui Aurel Vlad din Orăștie, au fost 


SO i : A : IRI a : Alibec, 
scrise și probabil se vor scrie multe rânduri, dar se pare că niciodată nu reuşim dezamăgi 
să învăţăm suficient de bine cine au fost și ce au reprezentat, nu reușim să și t de 
înțelegem biografiile atât de complexe de aceia îi uităm. pasivitat 


Aurel Vlad a vorbit mulțimii, la 1 decembrie 1918, de la prima tribună, se afla și 
prezidiul adunării în frunte cu președintele George Pop de Băsești, știm astăzi că 
atunci au luat cuvântul reprezentanții celor două biserici naţionale, precum si 
exponenții politici, Aurel Vlad, Aurel Lazăr, Petru Groza, Iosif Jumanca. 


Aurel Vlad s-a perindat și pe la alte tribune, fiind un bun orator și având un stil de 
exprimare mobilizator. 


Bun și înflăcărat vorbitor, orăștianul dobândise o mare popularitate în urma 
acţiunilor sale politice naționale. Prezența sa în mijlocul mulțimii era menită să 
anime o numeroasă asistență, venită să salute actul de Unire. 


Alexandru Vaida menţiona în Memoriile sale, că alegerea de la Dobra din anul 
1903 a fost primul mare pas spre Unirea din 1918. Generaţia Unirii a avut meritul 
de a fi fost pregătită pentru ce i-a rezervat istoria. 


Remarcabilul om politic orăștian a fost membru în Consiliul Dirigent, organ 
politic decizional sui-generis al Transilvaniei. 


De asemenea, doctorul Aurel Vlad a fost cel care a susținut prin resurse materiale 
actul unirii Transilvaniei cu România de la Alba lulia din 1 decembrie 1918. 
Aceasta în condițiile în care Consilul Dirigent avea nevoie de fonduri pentru a 
plăti noua administraţie creată, armata și alte cheltuieli. 


La acea vreme băncile nu dădeau credite decât în anumite conditii de garantie și 
ipotecare iar ajutorul financiar venit din partea unor persoane precum doctorul 
Vlad era de apreciat. Pentru acest scop Vlad a ipotecat moșia de la Bobâlna la 
Banca Ardeleana din Sibiu și Victoria din Arad, de unde a obținut banii pe care i-a 


pus în slujba actului unirii. 


Spre sfârșitul anilor 30, pe fondul gravei instabilităţi politice, politicianul din 
Orăștie decide să se retragă din viața publică. 


Regimul comunist instaurat în România îi găsește pe mulți lideri politici, și nu 
numai, ca fiind incompatibili cu noul sistem. 


Arestat de Securitatea din Sibiu în data de 5/6 mai 1950, la 75 de ani, a fost dus 
la Sighet la 7 mai, fiind internat pe timp de 24 luni, încadrat ulterior în Decizia 
M.A.I. nr. 334/1951. 


Cu toate că a murit în penitenciarul Sighet la 2 iulie 1953, pedeapsa i-a fost 
majorată cu 60 de luni, conform Deciziei M.A.I. numărul 559 din 6 august 1953. 
Mormântul acestuia, ca a atâtor alții, a fost groapa comună. 

Familia Vlad a fost deposedată de întreaga avere, moșia de la Bobâlna a fost O 26 ianuarie 
împărțită, ferma în parte distrusă, în parte transformată în sediul CAP , de 
asemenea, a fost naţionalizată banca și apoi a fost desființată, iar hotelul din 
Orăștie al familiei precum și staţiunea Geoagiu au fost trecute în proprietatea 
statului. 


Sotia doctorului Aurel Vlad a avut domiciliu forțat la Blaj, unde a avut parte de un 
sfârșit dramatic. 


Fusese arestată încă din 1951, sub acuzația de deținere de aur și bijuterii. Anii de 
sfârșit ai vieții i-a trăit cumplit, fără a avea vești despre soțul și fiul ei, și într-o 
mizerie neagră. 


Aceste rânduri sunt un scurt omagiu pentru un om care a avut un crez, care a 
reușit să se impună pe scena politicii naţionale și care înseamnă ceva pentru 
istoria neamului românesc - doctor Aurel Vlad. 


Biografie: 


Se naște la Orăștie, la 25 ianuarie 1875, în familia avocatului Alexandru 
Claudiu Vlad (secretar la magistratura orașului) căsătorit cu Aurelia (fiica 
marelui cărturar Gheorghe Barițiu). Tatăl său, Alexandru Claudiu, moare la 
vârsta de 25 de ani în anul 1880 (de apendicită) lăsând în urmă 3 copii, 
Victoria de 6 ani, Aurel de 5 ani și Alexandru de 2 ani. A făcut școala primară 
și la Liceul Reformat Maghiar „Kun” din orașul natal. 


Era pasionat de limba latina și de matematica, iar profesorii îl lăudau pentru 
perseverenta cu care muncea. Profesor de religie i-a fost chiar Miron Cristea, 
viitor Patriarh și prim-ministru al României, care a scris peste ani despre 
caracterul fostului sau elev: „De atunci prevedeam că va juca un rol 
remarcabil în viața neamului său, mai ales că superioritatea sufletească a 
mamei sale oferea o garanţie sigură în aceasta nădejde”. 

Și Barițiu s-a minunat de isteţimea nepotului lui, când a plecat de la Sibiu la 
Orăștie ca să-și viziteze familia. Era anul 1892, Aurel avea numai 17 ani, însă 
intra cu încredere in dezbateri politice. Cei doi au vorbit atunci despre situaţia 
minorităților din Austro-Ungaria și, apoi, surprins de abordările lui, Barițiu l-a 
lăudat inclusiv apropiaților de acasă, de la Sibiu. Cu o subliniere importantă 
despre abilităţile lui și despre cum ar fi meritat să fie „jertfit si ultimul ban 
pentru a-și termina studiile, căci se va alege om mare de el”. 


A studiat științele juridice la Budapesta. Chiar în primul an de facultate a 
obținut o bursa de la Fundația Emanuil Gojdu; le erau oferite românilor din 
Transilvania și Ungaria, Victor Babeș și Traian Vuia s-au numărat printre 
beneficiari acesteia. 


La Budapesta, Vlad li s-a alăturat studenților români care se întâlneau in 
cadrul Societăţii de Lectura „Petru Maior”. „Numai adunaţi întru-un loc, sub 
un scut, în bună înţelegere”, cum era notat în almanahul organizației din 
1901, puteau să se cunoască. Mulţi tineri în acei ani își dorea unirea cu 
România, iar preocupările și calităţilor sale este cooptat în conducerea 
Societăţii, în funcția de notar, alături de Octavian Beju, între 1893 si 1894. 
luliu Maniu era vice- președinte si viitorul protopop Elie Dăianu, președinte. 


După absolvire face un stagiu de 3 ani de practică (1897 - 1899) în biroul 
avocatului Mihai Bontescu din Haţeg, cu care era înrudit după mamă. În acest 
timp își pregătește doctoratul și își susține examenul pentru cenzura de 
avocat, care să-i permită să profeseze liber. 


În anul 1899 dobândește titlul de doctor la Universitatea din Budapesta. Ca 
la 1 octombrie 1900 să își deschidă cancelarie avocaţială la Deva. Tot în anul 
acesta este apărător în procesul „Cununii lui Avram lancu”. 


Candidează, prin concurs (la care participă trei candidaţi) pentru postul de 
director al băncii „Ardeleana” rămas vacant în urma plecării lui loan Mihu, în 
anul 1901, și îl câștigă, urmând ca în 17 septembrie 1901, adunarea generală 
a acţionarilor să aprobe contractul dintre bancă și tânărul avocat, acesta din 
urmă asumându-și sarcinile de jurist consult. Începând de la 1 noiembrie, 
Vlad intră în activitate ca director al băncii din localitate. 


În mai 1903 a rămas vacant cercul electoral al Dobrei, în urma decesului 
deputatului Lázár Arpád. În urma alegerilor de la 6 iunie, Aurel Vlad a ieșit 
învingător cu 256 voturi faţă de 207 ale lui Farkas Bela. Primul discurs al lui 
Aurel Vlad în Parlamentul de la Budapesta se produce în ședința din 8 iulie. 


Calitățile sale de bun orator în Parlamentul de la Budapesta, precum și 
determinarea afișată i-au atras atenţia lui Nicolae lorga, care a scris despre 

Aurel Vlad în „Neamul românesc“ din vara lui 1906: „în acest trup fraged e 
multă putere de lucru și, mai ales, multă hotărâre neînduplecată. E avocat în 


Orăștie, unde toți țin la dânsul, de la ajutorul său în presă, preotul loan Mota, 


un tip de cleric luptător, până la cel din urmă ţăran. Vorba-i e ușoară, și are 
solide cunoștințe de drept. 


În noiembrie 1905 se căsătorește cu Ana lancu (născută Adamovici). Prin 
acest mariaj, Vlad devine proprietarul unei întinse moșii la Bobâlna. Știe să o 
gospodărească eficient și să-și asigure o oarecare prosperitate. 


1914 - pe durata războiului se retrage pe moșia de la Bobâlna. 


1916 - Împreună cu Alexandru Vaida-Voevod, Vasile Goldiș și Cicio-Pop 
participă la înmormântarea Regelui Carol al României. Cu acest prilej, aceștia 
au avut întrevederi cu mai mulți oameni politici din București, fiind primiţi 
chiar de primul ministru lonel I.C. Brătianu. După vizita la București 


consemnează: „... din convorbirile avute cu aproape toţi factorii politici mi-am 


câștigat convingerea că războiul va fi de lungă durată și că România va intra 
târziu în război și pe partea acelor unde înclină victoria.” 


DI. Nicolae lorga, unul dintre merituoșii profesori de la universitatea din 


București a scris în „Sămănătorul” următorul articol: 


Politică și cultură la Românii neliberi. Acum câteva luni un tânăr advocat din 
Ardeal, doctor al Facultăţii din Budapesta, dl. Aurel Vlad, a fost ales, contra 
voinţei guvernului, dar fără o luptă prea îndârjită, ca deputat român al unui 
cerc electoral din sud-vestul Ardealului. Alegerea a provocat un mare 
entusiasm printre acei cari o pusese la cale sau o dusese la capăt. DI. Aurel 
Vlad a mers în capitala regatului Ungariei, a luat parte la ședințele 
Parlamentului și a ținut în tumultul schimbării de regim de mai deunăzi, un 
discurs prin care-și afirma credinţele și rostul. 


Cuvântarea a fost înainte de toate foarte îndrăzneață și și-a făcut loc 
voinicește prin întreruperile injurioase sau batjocoritoare, ironice sau 
violente, totdeauna însă hotărât vrășmașe. Deputatul „naţionalist” român a 
găsit accente înalte pentru a răspunde atacurilor ce poluau împotriva sa, și 
culmea a fost atinsă de tânărul luptător fără sfială și frică atunci când din 
buzele sale a ieșit limpede marele adevăr, pe care pentru sine, îl cred și 
Ungurii: că adică de la Dumnezeu vin, veșnice ca și dânsul neamurile ce 
alcătuiesc omenirea. 


În anumite grupări politice de dincolo acest „eveniment”, un român care a 


vorbit în cuvinte ungurești românește în mijlocul reprezentanților legali ai 
poporului dușman, a cășunat o mare bucurie, și către îndrăzneala, către 

talentul și patriotismul d-lui Aurel Vlad tovarășii au ridicat imnuri de laude. 
Din alte cercuri, ale pasiviștilor, care se țin de vechea hotărâre ca Românii 
deposedațţi prin constituţie, legi și aplicarea legilor de drepturile lor logice și 
istorice, să nu stea la taifasul unguresc din Budapesta, din aceste cercuri s-au 
auzit aspre glasuri de mustrare. Și la noi, cu neînţelegerea obișnuită pentru 
lucrurile românești de peste hotarele regatului, s-a vorbit destul despre 
discursul d-lui Aurel Vlad și despre triumful activiștilor. 


Să fie însă îndreptăţit tot acest zgomot, toate aceste certuri, atâtea speranţe 
și atâtea temeri? Poate aduce un folos trainic, e un pas spre drum lung și cu 
noroc alegerea d-lui Vlad ? Sau românii de dincolo — ca și în mare parte, cei 
de dincoace, cum am spus mai deunăzi, — să aibă nevoie de altceva decât de 
manifestații politice, încununate sau ba de biruinţă ? 


k kk 


Povestea d-lui Aurel Vlad nu e deloc nouă. Ea s-a petrecut tot aşa: cu hotărâri 
bărbătești, cuvinte îndrăzneţe, curat patriotism, iar la sfârșit prigonire și 
ruină, acum vre-o sută cincizeci de ani. Aurel Vladul de atunci, care nu era așa 
de tânăr ca cel de astăzi, dar avea inima tinereţilor sale, care i-a și rămas 
totdeauna, — n-a fost ales deputat, demnitate ce nu era pe atunci, ci a 
devenit baron și membru în Dieta Ardealului, pierdută astăzi pentru cea 
generală din Budapesta, prin faptul că voturile clerului românesc unit îl 
înălțase pe scaunul de primejdie și umilinţă al vlădiciei. 


Vlădica Inochentie Klein, om războinic și neînfrânt, suflet înfocat al întregului 
său neam, alcătuit pe atunci aproape numai din iobagi, s-a dus între Ungurii 
din Dietă, a vorbit latinește (prost, pe când dl. Vlad a fost lăudat pentru 
puritatea retoricii sale maghiare), a primit în piept necuviinţe și ameninţări 
mult mai grosolane decât cele din parlamentul din Budapesta, nu s-a 
înfricoșat a le respinge, și a stârni printre credincioșii și conaționalii săi 
bucuria cu care se primește un Mesia răscumpărătorul. 


Mai mult: curtea „Împăratului” bun pentru toate neamurile sprijinea pe 
episcopul „valah” care cerea drepturi omenești și naţionale în folosul alor săi. 
Și la sfârșit ce a fost? Nici o cerere de dreptate n-a găsit ascultare: un zid de 
dușmănie a primit neclintit toate sfaturile, rugăminţile creștine și 
amenințările. Curtea s-a dat în lături, și episcopul care nu voia să-și 
părăsească idealul, a fugit, și-a pierdut cârja arhierească și a murit în sărăcie 
și uitare la Roma. 


Dar, peste câteva zeci de ani, un nepot al lui Samuil Klein, și tovarasi de 
vârstă, de studii, de călugărie și preoţie ai acestuia au pornit altă luptă, pe 
care n-o putea împedeca nici o Dietă ardeleană și nici o ură naţională. Ei au 

creat cultura românescă mândră și conștientă, care a dat o vieţă sufletescă 
iobagilor din Ardeal și întinzându-se asupra întregului neam, i-a adus ziua de 
astăzi. 


Cine a făcut mai bine: îndrăzneţul Inochentie sau răbdătorul Samuil? Ori-cine 
va respunde: desigur că Samuil, cu harnica și roditoarea lui răbdare... 


Pe dl. Vlad l-au lăudat unele ziare ungurești fiindcă a vorbit într-o ungurească 
pură, altele și-au arătat speranţa că deputatul naţionalist român, trăind 
printre Unguri, își va face mai bune gânduri despre dânșii. Ca un vechi popor 
domnitor, ungurii au fără îndoială, însușiri aristocratice plăcute în societate; 


iar când sunt evrei, au mlădiere și dibăcie pentru a cuceri. Domnul Vlad 
cunoaște din studiile sale Budapesta, și-i va face plăcere să se ridice prin 
noua situaţie în straiele înalte ale capitalei. Personal pentru d-sa poate fi 


foarte bine. Dar să stea o sută de ani, între prietenia falsă și vorbele de eär > 
momire ale străinilor de acolo de câte ori va veni în Parlament și va vorbi ot, Si 


despre neamul său, se va lovi de vechiul zid neclintit. Nu va găsi nici 
ascultarea, nici aliaţi. Interesul de rasă al ungurilor cere acesta, și dacă ei s-ar 


purta altfel, ar dovedi că energia lor naţională e în scădere. _ 
ROMANIA CARE 


lar după dl. Vlad, cel discutat, combătut, apreciat de ziare încunjurat de MERGE 


farmecul Capitalei, vor veni și alţii, tot mai mulţi din tinerii români ce învață 
dreptul la Pesta sau la Cluj, și vorbesc curat ungurește. Ei vor fi tot mai puţin 
combătuţi și se va constitui în Parlamentul unguresc un grup „naţional-valah”, 
cu care nu se va alia însă nimeni, în veci vecilor. Însă când forțele mai bune se 
vor duce acolo sau vor pregăti acasă alegeri, atunci pentru locurile din cler și 
din învățătorime, la muncă și sărăcie vor ieși înainte tot mai slabi oameni de a 
doua mână. Vor citi și vor scrie românește tot de acei ce nu și-ar putea avânta 
spre înălțimile mănoase și luminoase ale politicii. 


Și așa cum sunt astăzi lucrurile, nivelul cultural în Ardeal mi s-a părut că 
scade. Cărţile nu se citesc decât foarte puţin, pe când ele sunt chemate a 
hrăni conștiința naţională; scriitori de acolo, care să rămână acolo, sunt atâţia 
câţi să-i poţi număra pe degete. O renaștere culturală e și acolo ca și 
dincoace, mai mult decât dincoace, o necesitate naţională. Și când sămânţa 
bună e așa de rară, nu e păcat să se arunce încă dintr-însa pe stânca stearpă 


mA 
| 


a politicii „naţional-valahe” în parlamentul pan-maghiar din Budapesta? ... 
La biserică, la școală, la ziar, la carte, la bancă numai acolo se poate lucra cu 
folos. Restul e înșelare de sine sau neastâmpăr ambițios. Căci vremea 
luptelor politice izbânditori e încă departe, și n-are a face cu parlamentele. 
(REVAȘUL. Anul |. Cluj 10 octobre 1903. Nrul. 28. Pag. Il) 


La 12 octombrie 1918, la Oradea are loc întrunirea conducerii Partidului 
National. Au fost prezenţi: Aurel Vlad, Vasile Goldiș, Cicio-Pop, A. Lazăr, T. 
Mihali, Alexandru Vaida-Voevod, N. Ivan și I. Ciordaş. Aici se declară că: 
„Națiunea română din Ungaria și Ardeal” reclamă dreptul „să hotărască 
singură așezarea ei printre naţiunile libere”. Negând dreptul parlamentului și 
guvernului maghiar de a se considera reprezentante ale naţiunii române și 
de a-i reprezenta interesele la Congresul de Pace, „națiunea română declară 
că acest drept îl au doar reprezentanţii aleși de propria Adunare Naţională”. 
Toate hotărârile și acordurile luate fără aprobarea organelor alese de 
Adunarea Naţională erau declarate nule și fără valoare, nelegând întru nimic 
națiunea română. Declaraţia însemna de fapt proclamarea dreptului 
inalienabil al naţiunii române la deplina viaţă naţională. Această hotărâre 
însemna proclamarea dreptului naţiunii române la autodeterminare, 
echivalând cu o despărţire a Transilvaniei de Ungaria. 


E stăpânul unei averi care-i poate sprijini cari era. O vremea a rămas într-un 
con de umbră, reactivându-se abia în toamna anului 1918, când a contribuit 
decisiv la reușita activităţii Consiliului National Român Central. Pentru 
asigurarea ordinii în comitatele locuite de români, Aurel Vlad și-a pus din nou 
la dispoziţia cauzei naţionale întreaga avere, garantând împrumuturi la 
diverse bănci. Ceea ce l-a scos în evidentă pe Aurel Vlad a fost caracterul său 
impulsiv, energic; în plus, era și un personaj politic înstărit ocupând pentru 
decenii poziţii de conducere la Banca „Ardeleana“. 


Ziua de 1 decembrie 1918 (duminică) când are loc Adunarea Naţională 
de la Alba-lulia. Fotografia făcută de Samuil Mârza îl înfățișează pe 
Aurel Vlad vorbind românilor veniţi la Alba-lulia. Era un om cu o 
reputație impecabilă, directorul generos al Băncii „Ardeleana“, și orator 
excepțional. 


La formarea Consiliul Dirigent al Transilvaniei, Banatului și ținuturilor 
românești din Ungaria, 2 decembrie 1918, cu ocazia primei ședințe Aurel Vlad 
a fost ales șef al Resortului de Finanţe datorită faptului că între liderii politici 
ai momentului el era unul dintre cei mai experimentați în domeniul 
finanţelor. 


Într-un interviu din ziarul Csiki Lapok nr.2. din ianuarie 1919. Avocatul 
Aurel Vlad relata colegului său de barou din Orăștie, Dénes István: 


„Transilvania va deveni o formaţiune autonomă [în cadrul României] cu 
guvern propriu. 


Toate treburile ale Ardealului vor fi administrate conform ideilor cele mai 
democratice. 


Atât alegerile statale, cât și cele comunale vor avea loc în baza unor alegeri 
proporționale. 


Astfel, minoritățile - sașii și maghiarii - vor fi reprezentate conform proporției 
lor. 


Nu se poate vorbi despre nici o subjugare a maghiarilor sau a sașilor, întrucât 
orice comună, dacă are o singură limbă predominantă, își va alege singur 
limba proprie de administrare. (...) 


La întrebarea privind relația Transilvaniei cu România, el [Aurel Vlad] a spus 
că vor deveni competente comune cele legate de armată, căile ferate, posta- 
telegrame și telefonie. 


În rest, totul va tine de autonomia Transilvaniei. Printre acestea și educaţia. 


Nicicum nu se vor lua școlile maghiarilor și sașilor. Din contră, în orice 
comună în care un popor conlocuitor are cel puţin 30-40 elevi cu vârstă 
școlară, statul va institui o școală în limba respectivă.” 


După alegerile din 1919, când Partidul National Român câștigă 169 
mandate urmat de PNL - 103, Partidul Ţărănesc din Basarabia - 72, 
Partidul Ţărănesc din Regat - 61. Aurel Vlad face parte din noul guvern, 
primind portofoliul Finanţelor. 


De la 1 decembrie 1919 a fost ministru de Finanţe în guvernul blocului 
parlamentar, primul cabinet al României Mari izvorât din alegeri (a fost 
ministru ad interim și la Interne); a demisionat la 23 februarie 1920, fiind 
înlocuit cu alt ardelean apropiat de luliu Maniu, Mihai Popovici. În acest 
context, s-a distanțat de conducerea Partidului National, ba chiar a candidat 
ca independent în 1921. După diverse tribulaţii, a revenit în conducerea 
executivă a Partidului National și apoi a fost integrat în conducerea partidului 
unificat (Partidul Naţional-Țărănesc). Pentru o perioadă scurtă, Vlad a deţinut 
și interimatul la Ministerul Industriei și Comerţului. 


În 1920, Partidul National intră în opoziţie. Aurel Vlad demisionează din 
Clubul parlamentar ardelean și părăsește toate funcţiile deținute în partid, 
activând ca un om politic independent. În aceste condiţii, funcţia de 
președinte al organizaţiei judeţene Hunedoara a PNR a preluat-o loan Moţa. 


1928 - la 10 noiembrie face parte din noul guvern - prezidat de luliu Maniu - 
ca Ministru al Cultelor și Artelor. 


În orașul natal i s-a făcut o primire deosebită la prima sa revenire acasă după 
formarea guvernului: „Străzile Orăștiei s-au umplut de lume (...) am văzut și 
femei în alese costume naţionale și tineri de la sate venind să înveţe la acest 
praznic ... Un banderiu impunător de peste 150 călăreţi cu flăcăi în mândre 
costume naţionale, sub conducerea dlui Niţu Branga, cu o delegaţie a PNȚ, a 
întâmpinat la gară pe dl Ministru”. Orașul era pregătit sărbătorește: „o poartă 
de triumf luminată cu zeci de lumini, cu flori și crengi de brad, era ridicată în 
colț cu Banca Ardeleana. O goarnă sună semnal că dl Ministru cu suita și 
călăreţii se apropie. Urale. Trăiască Ministrul Vlad ! Trăiască guvernul Maniu !” 


1930 - către sfârșitul lunii februarie Aurel Vlad împreună cu soţia sa și Al. 
Vaida pleacă la Viena pentru un tratament mai îndelungat (până în 10 aprilie). 
Pentru a nu îngreuna activitatea guvernului demisionează. 


Deși Aurel Vlad a fost un sprijinitor al culturii și a activat în cadrul 
asociaţiei ASTRA, nu întotdeauna percepţia publică i-a fost favorabilă. 


Presa din epocă și ulterior memorialistica au observat o anumită inadecvare 
a PNȚ atât la nivelul numirilor ministeriale, cât și al gesturilor și iniţiativelor 
politice sau individuale. Judecata mai aspră aplicată politicienilor din PNȚ 
pornea și de la faptul că liderii nația-țărăniști au excelat prin promisiunea 
instituirii meritocraţiei. 


În guvernul luliu Maniu, Aurel Vlad a fost ministru al Cultelor și Artelor pentru 
mai bine de un an, între 10 noiembrie 1928 și 14 noiembrie 1929. 


Pe de altă parte, scrierile istorice și mărturiile îl evocă mai mult prin prisma 
experienţei sale ministeriale la departamentul Cultelor, nu și la cel al Artelor. 
Este adevărat că, din raţiuni obiective, A. Vlad a fost constrâns să se ocupe 
mai mult de politicile religioase, în contextul discuţiilor aprinse pe marginea 
legii cultelor și a ratificării Concordatului cu Vaticanul. Însă atunci când 
activitatea lui de la departamentul artelor chiar a fost reflectată, acţiunile sale 
nu au beneficiat de aprecieri tocmai pozitive. 


Din acest punct de vedere, foarte comentată s-a dovedit descinderea lui 
Aurel Vlad din toamna anului 1929 la Paris, unde a avut o întâlnire cu marele 
Constantin Brâncuși. 


În capitala Franţei se pare că ministrul Vlad, în loc să pună pe primul plan o 
ofertă de stat de colaborare pentru reputatul sculptor (eventual o comandă 
pentru o lucrare de artă monumentală), l-ar fi solicitat să-i lucreze un bust. 


Potrivit scriitorului Vintilă Russu-Șirianu, martor al discuţiei, Aurel Vlad 
i s-ar fi adresat astfel artistului: „Am trebuinţă să-mi faceţi statuia. (...) Așa 


mi-au cerut conaționalii mei [concitadinii din Orăștie - n.n.]. [Vor] să-l pună 
[să pună bustul meu - n.n.] în parc. 


V-aș ruga să începem chiar azi, ca să terminaţi degrabă, oricât va costa...“ 
(Vintilă Russu-Șirianu, Vinurile lor..., Editura pentru Literatură, 1969, p. 47). 


Brâncuși a declinat oferta, dar în același an Aurel Vlad a reușit să îl convingă 
pe pictorul francez Jacques Maroger să realizeze un portret al său (care se 
păstrează astăzi la Muzeul Civilizației Dacice și Romane de la Deva, reprodus 


de altfel și pe coperta cărții lui Valentin Orga). 


Este invitat în audienţă la Palat, la 6 mai 1931, Aurel Vlad a fost decorat de 
Regele Carol al II-lea cu Ordinul Ferdinand | pentru activitatea sa. 


Ca ministru, Aurel Vlad a avut de înfruntat nu doar propriul orgoliu, ci și 
aparent insurmontabile chestiuni financiare. 


Trebuie precizat că, din raţiuni bugetare, în contextul crizei economice 
mondiale, Ministerul Instrucțiunii Publice și Ministerul Cultelor-Artelor au fost 
contopite în 14 noiembrie 1929 cu N. Costăchescu titular, Aurel Vlad fiind 
mutat la Ministerul Industriei și Comerţului. Exista percepţia că A. Vlad nu era 
chiar potrivit ca ministru la Arte. Liviu Rebreanu nota în jurnalul său că a fost 
abordat de un lider țărănist, Ilie Lazăr, care i-ar fi spus că „Vlad e un om 
admirabil, [dar] nu se pricepe la lucrările departamentului și de aceea are 
nevoie de concursul meu”. 


Aurel Vlad a dorit să îl numească secretar general la departamentul Artelor 
chiar pe Rebreanu, în detrimentul lui Victor Eftimiu (și el reputat scriitor, dar 
pe deasupra membru PNȚ și deputat, care mai fusese și director al Teatrului 
National din București). 


Cu toată determinarea sa, A. Vlad a fost constrâns să renunţe la 
nominalizarea lui Rebreanu atunci când a fost ameninţat de colegul său de 
partid și de guvern, Mihai Popovici, ministrul Finanţelor, că nu îi va da bani 
pentru minister dacă Victor Eftimiu va fi afectat cumva. 


În cele din urmă, Aurel Vlad l-a numit secretar general al ministerului pe 
Eftimiu, iar pe Rebreanu director la Teatrul National din București; însă nici 
aici autorul „Pădurii spânzuraţilor” nu a rezistat foarte mult, același Victor 
Eftimiu luându-i locul. L. Rebreanu a îndeplinit pentru un timp și funcţia de 
director al Direcţiei generale a teatrelor. 


Tot sub ministeriatul PNȚ, Rebreanu a fost numit la începutul anilor 1930 
director al Direcţiei de Educaţie a Poporului din cadrul Ministerului Muncii, cu 
misiunea de a sprijini dezvoltarea culturii și artei, însă a fost constrâns să 
demisioneze în urma unei violente campanii de presă. 


Ulterior, locul acestei direcţii din cadrul Ministerului Muncii l-a luat 
departamentul Muncă și Voie Bună, creat sub patronajul ministrului Mihai 
Ralea în timpul dictaturii regale. Sub dictatura regală și Aurel Vlad s-a adaptat 
vremurilor și - spre deosebire de luliu Maniu, critic fervent al regelui Carol II - 
a părăsit PNȚ și a devenit chiar liderul local al partidului unic (Frontul 
Renașterii Naţionale). 


În anul 1933, prin articolul „S-a făcut și această nelegiuire” din „Solia 
dreptăţii”, Aurel Vlad protestează împotriva arestării preotului loan 
Moţa, tatăl lui loan I. Moţa. 


„Venerabilul protopop al Orăștiei și vechiul luptător naţionalist ardelean a 
fost arestat (...) în 10 decembrie de către poliția din Orăștie. A fost arestat 
fiindcă era tatăl tânărului Ionel Moţa, conducător al Gărzii de Fier și fiindcă în 
ziua arestării a slujit un parastas pentru studenții căzuţi la lași și la Constanţa. 


Fapta aceasta neașteptată a revoltat întreaga populaţie din judeţ, care îl 
respecta mult pe părintele Moţa pentru trecutul său de gazetar și de luptător 
neînfricat împotriva vechiului regim maghiar. Revolta poporului este cu atât 
mai mare cu cât se știa îndeobște, că părintele Moţa din cauza vârstei înainte 
și mai fiind și bolnav, în ultimul timp s-a retras din viața gazetărească, cât și 
din cea politică (...).” Vlad considera arestarea „o jignire adâncă a 
sentimentelor noastre de ardeleni născuți din vechi și grele lupte din trecut”, 
la fel ca și gestul agenţilor liberali de a lipi pe casa respectabilului preot afișe 
electorale liberale. 


Fruntașul naţional țărănist intenţiona să-l viziteze la închisoare pe fostul său 
tovarăș de idei și lupta dar nu-i este permis. El redactează, însă, în numele 
comunității din Orăștie, o scrisoare către Carol al II-lea în care protestează la 
abuzul făcut de autorităţi. Intelectualitatea din judeţ semnează, la iniţierea lui 
Vlad, un memoriu, care alături de cererea soției Maria Mota, solicita 
eliberarea fostului director al „Libertăţii”. Aceasta se produce abia după două 
săptămâni de la detenţie. 


1938 - pe fondul anarhiei ce domina în viaţa politică românească, Aurel Vlad 
se retrage din viaţa politica, activând public doar la nivel local, unde continuă 
să editeze „Solia Dreptăţii”. Implicat mai departe în conducerea băncii 
Ardeleana, Vlad își continuă demersurile pentru îmbunătăţirea situaţiei 
băncilor ardelene. În public va apărea din ce în ce mai rar. 


1939 - În constituirea noului Parlament a făcut parte dintre cei 88 de senatori 
numiţi de Rege (alti 88 erau aleși). A fost decorat cu Ordinul „Serviciul 
Credincios” în grad de Mare Ofiţer, la 10 mai 1939. Se retrage tot mai des la 
moșia sa de la Bobâlna, dar mai ales la Geoagiu, în cadrul natural al staţiunii 
balneare de aici. Se dedică tot mai mult afacerilor familiei: ferma de la 
Bobâlna, devenită una model, societatea balneară de la Geoagiu, afacerile 
bancare și tipografia. 


Semnează tot mai rar în ziarul său și doar rememorări ale activităţii sale de 
până la 1918, publică pârţi din corespondenţa sa cu Maniu, Mihu, Vaida, Elie 
Cristea etc. 


Când situaţia a devenit dramatică pentru România, în anul 1944, Germania, 


bătea în retragere pe toate fronturile, iar Armata Roșie se apropia 
amenințătoare de granița românească, Aurel Vlad trimite Regelui Mihai o 
telegramă, datată în 2 martie 1944 în care scria „Astăzi (...) e timpul suprem 
ca Maiestatea Voastră să luaţi în mână frânele tarii. Vă implor deci să 
convocați de urgenţă un consiliu de coroană pentru a discuta până nu e prea 
târziu, asupra măsurilor ce trebuie luate spre a evita catastrofa care ne 
ameninţă și a salva ce se mai poate salva.” 


O altă dictatură se înstăpânea, cea comunistă, iar Aurel Vlad (bancher, 
posesor de mari proprietăţi, ministru burghez în mai multe guverne, inclusiv 
la Interne) a fost o victimă sigură. 


În noaptea de 5/6 mai 1950 Aurel Vlad a fost arestat pentru o perioadă de 24 
de luni, pedeapsa majorându-i-se cu încă 60 de luni. Familia Vlad a fost 
deposedată de întreaga avere, moșia de la Bobâlna a fost împărțită, ferma în 
parte distrusă, în parte transformată sediu C.A.P., banca a fost naționalizată 
și apoi desființată, celelalte proprietăţi, hotelul din Orăștie, stațiunea Geoagiu 
au fost trecute în mâinile poporului. 


La 2 iulie 1953 (ora 15) Aurel Vlad moare la vârsta de 78 de ani în închisoarea 
de la Sighet, în același an cu bunul său prieten și camarad de idei și lupte luliu 
Maniu, împărțind același mormânt fără cruce, groapa comună. 

